— Վաղը	կարող	եք	ուղարկել: Նստեցեք, մի	փոքր	խոսենք: Նա	ստիպեց	հաշվապահին	ճաշել	իր	հետ: Նա	շարունակ	խոսում էր: Այդ	մարդը, որ	երբեք	անձնականից	դուրս	մի	բանով	չէր	հետաքրքրվել, գտնվում	էր	ինչ-որ	փիլիսոփայական տրամադրության	մեջ: Դավիթը	զարմացած	էր	և	ավելի	զարմացավ, երբ	նա	սկսեց	քննադատել	հասարակական	կյանքի կարգ	ու	կանոնը: Առանձնապես	հարձակվում	էր	տնտեսական «անարդար» կազմակերպության	վրա: Ինչո՞ւ	հարյուրավոր մարդիկ	աշխատում	են	մեկին	կամ	երկուսին	կշտացնելու	համար, ինչո՞ւ	բնության	բերքերը	հավասար	բոլորին	չեն պատկանում: Ինչո՞ւ, օրինակ, ինքը	պիտի	այստեղ	հանգիստ	ճաշի, իսկ	այնտեղ, նավթի	ու	կրակի	միջավայրում հարյուրավոր	մարդիկ	պիտի	նրա	համար	իրենց	կյանքը	վտանգի	տակ	պահեն	գիշեր-ցերեկ: